CELEX: C2006/281/33
Language: lv
Date: 2006-11-18 00:00:00
Title: Lieta C-350/06: Lūgums sniegt prejudiciālu nolēmumu — izteikts ar Landesarbeitsgericht Düsseldorf (Vācija) 2006. gada 21. augusta rīkojumu — Gerhard Schultz-Hoff pret Deutsche Rentenversicherung Bund

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/21
            
         Lūgums sniegt prejudiciālu nolēmumu — izteikts ar Landesarbeitsgericht Düsseldorf (Vācija) 2006. gada 21. augusta rīkojumu — Gerhard Schultz-Hoff pret Deutsche Rentenversicherung Bund
   
   (Lieta C-350/06)
   (2006/C 281/33)
   Tiesvedības valoda — vācu
   Iesniedzējtiesa
   Landesarbeitsgericht Düsseldorf
   Lietas dalībnieki pamata procesā
   
      Prasītājs: Gerhard Schultz-Hoff
   
   
      Atbildētāja: Deutsche Rentenversicherung Bund
   
   Prejudiciālie jautājumi
   
               1.
            
            
               Vai Direktīvas 2003/88/EK (1) 7. panta 1. punkts (= Direktīvas 93/104/EK 7. pants) ir interpretējams tādējādi, ka darba ņēmējam ir tiesības uz ikgadēju apmaksātu, vismaz četras nedēļas ilgu, atvaļinājumu [un īpaši ka] attiecīgajā gadā darba ņēmēja slimības dēļ neizmantotais atvaļinājums ir pārceļams uz vēlāku laiku, vai arī valsts tiesību normās un/vai valsts paražās var tikt paredzēts, ka tiesības uz ikgadēju apmaksātu atvaļinājumu zūd, ja darba ņēmējs slimības dēļ ir bijis darbnespējīgs attiecīgajā gadā pirms atvaļinājuma izmantošanas un pirms attiecīgā gada beigām, proti, likumā, kolektīvajā vai individuālajā līgumā noteiktā pārcelšanas gala datuma, nav atguvis darba spējas?
            
         
               2.
            
            
               Vai Direktīvas 2003/88/EK 7. panta 2. punkts ir interpretējams tādējādi, ka darba ņēmējam, izbeidzot darba tiesiskās attiecības, ir tiesības uz finansiālu atlīdzību par atvaļinājumu, kas tam pienākas, bet nav izmantots (atlīdzība par neizmantoto atvaļinājumu), vai valsts tiesību normās un/vai valsts paražās var tikt paredzēts, ka darba ņēmējiem nepienākas atlīdzība par neizmantoto atvaļinājumu, ja viņi ir darbnespējīgi slimības dēļ pirms attiecīgā gada beigām, proti, noteiktā pārcelšanas gala datuma un/vai ja viņi pēc darba tiesisko attiecību izbeigšanas saņem pensiju samazinātu darba spēju vai invaliditātes dēļ?
            
         
               3.
            
            
               Apstiprinošas atbildes uz 1. un 2. jautājumu gadījumā:
               Vai Direktīvas 2003/88/EK 7. pants ir interpretējams tā, ka tiesības uz ikgadējo atvaļinājumu vai finansiālu atlīdzību paredz, ka darba ņēmējs ir faktiski strādājis attiecīgajā gadā, vai tiesības rodas arī attaisnotas (slimības dēļ) un neattaisnotas neierašanās gadījumos visu attiecīgo gadu?
            
         
      (1)  OV L 299, 9. lpp.